Isotretinoin (Accutane) môže spôsobiť meškanie menštruácie?
Dobrý deň, prosím vás, môže Isotretinoin (Accutane) spôsobiť meškanie menštruácie?
Dobrý deň,
ďakujeme za Vašu otázku.
Meškanie menštruácie nebolo pozorované medzi vedľajšími účinkami lieku Isotretinoi. Meškajúca menštruácia však môže mať množstvo príčin. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie a podobne. Vzhľadom na prebiehajúcu liečbu Isotretinoinom je nevyhnutné čo najskôr vylúčiť prípadné tehotenstvo a pri meškajúcej menštruácii viac ako 5 dní Vám odporúčam obrátiť sa na lekára.
Prajem pekný zvyšok dňa.
S pozdravom
PharmDr. Veronika Kiabová